Det var stor dramatikk i Ørsta 5. desember 1944 om ettermiddagen. Ein tysk konvoi kom innover fjorden. Det var tre tyske lasteskip og eitt norsk, eskortert av ein vaktbåt.

Brått vart området endra til eit inferno då jagarfly angreip i tre puljar.

Mange i bygda var vitne til dramatikken og difor står dette minnet framleis sterkt for folk i området ved Ørstafjorden.

HV-soldat Mari Saure Bogen med det australske flagget. Foto: Arne Flatin / NRK

Eitt av flya vart nedskote og både piloten og navigatøren, begge frå Australia miste livet. Allereie året etter at krigen var over kom pårørande til Ørsta for å sjå staden der flyet gjekk i sjøen.

Det vart lagt ned blomster ved bautaen. Foto: Arne Flatin / NRK

Seinare har fleire etterkomarar besøkt minnestaden i Ørsta med jamne mellomrom.

På norsk og engelsk

Seremonien i dag vart leia av major Ove Røv (64), og han gjennomførte den både på norsk og engelsk av respekt for dei australske soldatane og deira etterkomarar.

Ove Røv fortel kvifor det er viktig å minnest 2. verdskrigen. Du trenger javascript for å se video. Ove Røv fortel kvifor det er viktig å minnest 2. verdskrigen.

To kvinner og ein ung mann frå ungomdsheimevernet var og til stades saman med lensmannen i Ørsta, Guttorm Hagen og medlemmer frå Ørsta Rotary som har hatt ansvaret for å halde området i stand.

Det vart lagt ned blomster på minnestaden nøyaktig klokka 14:26 i ettermiddag på minuttet 70 år etter dei dramatiske hendingane i Ørstafjorden.

Sverre Hagen skreiv ein artikkel i lokalavisa i 2009 der han skildrar noko av det han opplevde den dramatiske dagen i 1944:

Angrep i Selbervika

Det eg hugsar best var fem av flya.

Dei angreip M/S Radbod i Selbervika,

for over Krøvelseidet og ned

Åmdalen. Etter nokre minutt fekk

luftvernet sikta seg inn. Det femte

flyet vart råka i høgre motor av eldgjeving

frå vaktbåten. Flyet sette

kursen mot denne og skaut heile tida

med sine 20 mm maskinkanonar.

Eg såg det heile der eg stod. Då

flyet passerte Nerhagen såg eg noko

kvitt bak utan å tenkje meir på

det, men noterte at høgre motor var

stansa. Flyet heldt fram mot vaktbåten

som skaut med begge luftvernkanonane

samstundes som dei

skaut frå Radbod. Like før flyet

nådde vaktbåten slo denne full fart

akterover. Høgre veng kolliderte

med fordekket og feia alt over

bord.

HV-ungdomane Silje Veronica Følsvik, Mari Sauge Bogen og Peter Bjørneset deltok på seremonien Foto: Arne Flatin / NRK